Nordjyllands Politi måtte mandag eftermiddag rykke ud til to mindre trafikulykker, der begge krævede ambulancer og efterfølgende oprydning på vejene. Klokken 14.56 blev betjentene kaldt ud til en færdselsulykke i det store kryds ved Vesterbro, Kong Kristians Allé og  og Østre Allé. Her var en bil med høj hastighed kørt op bagi en anden bil, der holdt for rødt. - Der skete kun material skade, og al trafik glider igen normalt i krydset, siger politikommissær ved Nordjyllands Politi, Jesper Sørensen. Klokken 15.39 måtte politiet igen rykke ud til en færdselsulykke - denne gang i krydset Stendalvej og Tidemandsholmsvej øst for Taars. Her var en motorcyklist blevet påkørt af en bil. Efter påkørslen gled motorcyklen ind i en modkørende bus, som heldigvis kørte med lav fart. - Føreren af motorcyklen er kommet til skade, formentlig med brud på hofte, arm og håndled, og han er nu kørt på sygehuset oplyser politikommissær ved Nordjyllands Politi, Jesper Sørensen. Trafikken omkring begge ulykker glider igen normalt, og alle veje er farbare.

Referat:
En motorcyklist blev påkørt af en bil og gled ind i en bus - i en trafikulykke øst for Taars.